**ด่วนที่สุด**



ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

มิถุนายน 2568

เรื่อง การจัดทำคำขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569  
ขององค์กรปกครองส่วนท้องถิ่นที่เป็นหน่วยรับงบประมาณ (องค์การบริหารส่วนจังหวัดและเทศบาล)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 464 ลงวันที่ 31 มกราคม 2568

สิ่งที่ส่งมาด้วย 1. สำเนาหนังสือสำนักงบประมาณ ที่ นร 0716/ว 147 ลงวันที่ 25 มิถุนายน 2568 จำนวน 1 ฉบับ

2. ลิงก์สำหรับรายงานและนำเข้าข้อมูลการจัดทำคำขอเพิ่มและเปลี่ยนแปลงฯ จำนวน 1 ชุด

ตามที่ กรมส่งเสริมการปกครองท้องถิ่นได้แจ้งกรอบระยะเวลาการจัดทำงบประมาณรายจ่ายประจำปีงบประมาณ พ.ศ. 2569 ขององค์กรปกครองส่วนท้องถิ่น กรณีที่เป็นหน่วยรับงบประมาณ   
ให้องค์การบริหารส่วนจังหวัดและเทศบาลดำเนินการจัดทำคำของบประมาณรายจ่ายประจำปีงบประมาณ พ.ศ. 2569 ตามแนวทางที่สำนักงบประมาณกำหนด โดยบันทึกข้อมูลคำของบประมาณในระบบสารสนเทศ  
เพื่อการจัดทำงบประมาณขององค์กรปกครองส่วนท้องถิ่น (BBL) ให้แล้วเสร็จภายในวันที่ 23 มกราคม 2568 ซึ่งรัฐมนตรีว่าการกระทรวงมหาดไทยได้ให้ความเห็นชอบวงเงินคำของบประมาณรายจ่ายประจำปีงบประมาณ   
พ.ศ. 2569 ตามที่องค์กรปกครองส่วนท้องถิ่นเสนอให้สำนักงบประมาณพิจารณา ในการนี้ คณะรัฐมนตรี  
ได้พิจารณาเห็นชอบกรอบวงเงินงบประมาณเพื่อนำไปจัดทำร่างพระราชบัญญัติงบประมาณรายจ่ายประจำปีงบประมาณ พ.ศ. 2569 เสนอสภาผู้แทนราษฎรพิจารณาแล้ว นั้น

กรมส่งเสริมการปกครองท้องถิ่นขอเรียนว่า สำนักงบประมาณได้แจ้งมติคณะรัฐมนตรี  
เมื่อวันที่ 24 มิถุนายน 2568 เห็นชอบแนวทาง หลักเกณฑ์ แผนและขั้นตอนการเสนอขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 โดยให้หน่วยรับงบประมาณเสนอคำขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ตามหลักเกณฑ์และเงื่อนไขที่สำนักงบประมาณกำหนด   
เพื่อเสนอขอความเห็นชอบต่อนายกรัฐมนตรีหรือรองนายกรัฐมนตรีที่กำกับ หรือรัฐมนตรีเจ้าสังกัด และรวบรวม  
ส่งให้สำนักงบประมาณ โดยตรวจสอบและรับรองความถูกต้องของข้อมูลแล้วว่าการดำเนินการนั้นไม่ขัดหรือแย้ง  
กับรัฐธรรมนูญแห่งราชอาณาจักรไทย พุทธศักราช 2560 กฎหมายหรือระเบียบอื่น ๆ ที่เกี่ยวข้อง   
ทั้งนี้ หากเป็นรายการที่ปรากฏในคำของบประมาณรายจ่ายประจำปีงบประมาณ พ.ศ. 2569 ขอให้ยืนยันรายการและรายละเอียดดังกล่าว พร้อมบันทึกข้อมูลรายละเอียดคำขอเพิ่มงบประมาณ ในระบบ e-budgeting   
ยกเว้นองค์การบริหารส่วนจังหวัดและเทศบาล บันทึกคำขอเพิ่มงบประมาณในระบบ BBL ภายในวันศุกร์ที่   
4 กรกฎาคม 2568 ดังนั้น เพื่อให้การเสนอคำขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ขององค์กรปกครองส่วนท้องถิ่นที่เป็นหน่วยรับงบประมาณ (องค์การบริหารส่วนจังหวัด  
และเทศบาล) สอดคล้องกับแนวทางการจัดทำคำขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ที่คณะรัฐมนตรีได้ให้ความเห็นชอบข้างต้น ขอให้จังหวัดและองค์กรปกครอง  
ส่วนท้องถิ่นที่เป็นหน่วยรับงบประมาณดำเนินการ ดังนี้

/ 1. ให้องค์กรปกครอง …

- 2 -

1. ให้องค์กรปกครองส่วนท้องถิ่นบันทึกข้อมูลการขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ในระบบ BBL ภายในวันพุธที่ 2 กรกฎาคม 2568 พร้อมทั้งจัดทำ  
สรุปข้อมูลการเสนอเพิ่มและเปลี่ยนแปลงงบประมาณในแบบฟอร์มออนไลน์ และนำเข้าไฟล์ข้อมูล   
(แบบ พ.001 A) ในรูปแบบออนไลน์ (Upload) ผ่านลิงก์ที่กรมส่งเสริมการปกครองท้องถิ่นกำหนด   
ให้แล้วเสร็จภายในวันพุธที่ 2 กรกฎาคม 2568 หากพ้นกำหนดจะถือว่าองค์กรปกครองส่วนท้องถิ่น  
ไม่ประสงค์ที่จะเพิ่มและเปลี่ยนแปลงงบประมาณดังกล่าว เพื่อให้กรมส่งเสริมการปกครองท้องถิ่นสามารถดำเนินการเสนอขอความเห็นชอบต่อรัฐมนตรีว่าการกระทรวงมหาดไทยให้สอดคล้องกับระยะเวลา  
ที่สำนักงบประมาณกำหนด

2. ให้องค์กรปกครองส่วนท้องถิ่นพิมพ์แบบรายงานสรุปการเสนอเพิ่มงบประมาณ  
รายจ่ายประจำปีงบประมาณ พ.ศ. 2569 จากระบบ BBL (แบบ พ.001 A) พร้อมกับแนบรายละเอียด  
ในส่วนที่เกี่ยวข้อง ส่งให้สำนักงบประมาณพิจารณา ภายในวันศุกร์ที่ 4 กรกฎาคม 2568

3. ให้จังหวัดรวบรวมแบบรายงานสรุปการเสนอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ขององค์กรปกครองส่วนท้องถิ่น พร้อมทั้งตรวจสอบการนำเข้าไฟล์ข้อมูลออนไลน์ ตามข้อ 2 เพื่อจัดทำแบบสรุปภาพรวมการขอเพิ่มและเปลี่ยนแปลงงบประมาณรายจ่ายประจำปีงบประมาณ พ.ศ. 2569 ขององค์กรปกครองส่วนท้องถิ่นในพื้นที่ แล้วนำเข้าไฟล์ข้อมูลรูปแบบออนไลน์ (Upload) ผ่านลิงก์ที่กรมส่งเสริมการปกครองท้องถิ่นกำหนด ภายในวันศุกร์ที่ 4 กรกฎาคม 2568

รายละเอียดสิ่งที่ส่งมาด้วยปรากฏตาม QR Code ในท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒

ไปรษณีย์อิเล็กทรอนิกส์ saraban@dla.go.th

ร.อสถ...................................................................

ผอ.กพส................................................................

สมเกียรติ/ผอ.กง.กจ.............................................

ณภัทร/นวผ.ชก....................................................

ณัฏฐ์ฐนนท์/นวผ.ชก............................................

ผู้ประสานงาน นางสาวณภัทร ชมเชย โทร. 08 0123 1516

นายณัฏฐ์ฐนนท์ ติ๊บเต็ม โทร. 08 2694 4451

ร.อสถ...................................................................

ผอ.กพส................................................................

สายชล/ผอ.กง.กจ.................................................

ณภัทร/นวผ.ชก.....................................................

ณัฏฐ์ฐนนท์/นวผ.ชก..............................................